[{"text_idx": "#000002", "text": "Millal tekkis huvi jooga/enesearengu vastu?"}, {"text_idx": "#000005", "text": "Hakkasin avastama idamaade usuneid, meditatsioonitehnikaid, reikit, tantrat, neurolingvistilist programmeerimist ning joogat."}, {"text_idx": "#000006", "text": "Jooga ko\u0303netas mind ko\u0303ige enam, see sidus kokku nii vaimse kui ka fu\u0308u\u0308silise poole."}, {"text_idx": "#000008", "text": "Meie uudishimu ja avatud meel to\u0303i ja\u0308rjest uusi infokilde, to\u0308o\u0308tubasid, praktikaid, mida tegime koos. Sattusime justkui keeristormi, milles Ardo ja minu kogemused hakkasid teineteist kandma ja valgustama. Avastasime teineteise tuules nii iseend kui ka meie terviku su\u0308gavamaid kihte."}, {"text_idx": "#000009", "text": "200h joogao\u0303petaja koolitusele tulemine \u2013 kes ja kuidas kelle no\u0303usse ra\u0308a\u0308kis?"}, {"text_idx": "#000010", "text": "Annika: \u201eKa\u0308esolevale o\u0303petajakoolitusele sattusime ta\u0308nu koroonakriisile. Kui piirangud ei lubanud enam tundides osaleda ja tunde la\u0308bi viia, leidsime, et on aeg su\u0308vendada enda teadmisi po\u0303hjalikumal kursusel. Kui taotlus oli lendu lastud, tuli u\u0308sna kiirelt vo\u0303imalus asuda o\u0303ppima Black Dog Jooga 200h o\u0303petajate koolitusel.\u201c"}, {"text_idx": "#000011", "text": "Ardo: \u201eKui Annika tundis koheselt a\u0308ra, et see o\u0303pe on tema ja\u0308rgmine samm joogateekonnal, siis mina ja\u0308in esialgu ko\u0303rvaltvaatajaks. Aga kaua ei la\u0308inud, kui tundsin, et ka minul on aeg o\u0303ppida. To\u0303ukeks sai uudishimu ja soov teada saada, mis ka varem oli impulsi edasi liikumiseks andnud. Mina ei tulnud taotlusega o\u0303ppida o\u0303petajaks, vaid sooviga mo\u0303ista joogat kui tervikut.\u201c"}, {"text_idx": "#000013", "text": "Ardo: \u201eJuba enne kursusel jo\u0303udmist teadvustasime mo\u0303lemad, et meid ootab ees eelko\u0303ige individuaalne teekond. Aktsepteerisime, et o\u0303ppimise protsess vo\u0303ib tuua nii isiklikke to\u0303use kui ka langusi ja nendega on vaja tegeleda endal isiklikult \u2013 see ongi kasvamine seespidiselt. Teoorias ja kokkulepetena on alati ko\u0303ik muidugi lihtsam kui reaalses elus (naerab).\u201c"}, {"text_idx": "#000014", "text": "Annika: Suurimaks va\u0308ljakutseks on olnud teadvustamine olmelistes situatsioonides, et see trigger pole partneri viga, vaid minu enda lahendamata teema. Peeglisse vaatamine ja emotsioonide ohjamine ning juhtimine on olnud va\u0308ljakutseks alati, kui oleme kasvamise eesma\u0308rgil kursustel osalenud. See koolitus on su\u0308vendanud teadlikkust oma lahendata teemadest ja kutsunud vabastama isiklikku pahna, mida oleme kaua enda teadmata kaasas kandnud.\u201c"}, {"text_idx": "#000015", "text": "Ardo: Vanadest koormatest lahti laskmine on toonud meie suhtesse rohkem ruumi ja o\u0303hku!\u201c"}, {"text_idx": "#000016", "text": "Kuidas sobitate oma praktikat pere eluga?"}, {"text_idx": "#000017", "text": "Annika: \u201eOleme veendunud, et o\u0303nnelik ja terve inimene loob enda u\u0308mber o\u0303nneliku ja terve elukeskkonna. Vaatamata sellele, et meil on koos tore, on vaja ka oma aega, kus tegelema sellega, mis oma keha ja vaimu toidab. Mina olen rohkem hommikupraktik ja armastan pa\u0308eva alustada enda keskme leidmisega, Ardo naudib o\u0303htuseid praktikad.\u201c"}, {"text_idx": "#000018", "text": "Ardo: \u201eLased on aastate jooksul o\u0303ppinud aktsepteerima, et emal ja isal on pa\u0308ris oma tegevus. Ko\u0303ik koos teeme akro-joogat.\u201c"}, {"text_idx": "#000019", "text": "Mida olete koolitusel koos avastanud?"}, {"text_idx": "#000020", "text": "Annika:\u201c U\u0308heskoos on huvitav osaleda: saame vahetult jagada muljeid ja kogemusi, arutada teemadel, mis rohkem ko\u0303netasid. Saame praktiseerida koos o\u0303pitut, olla nii o\u0303petaja kui o\u0303pilase rollis. Oleme u\u0308ksteisele inspiratsiooniks ja toetajaks, julgustajaks ja tunnustajaks\u201c."}, {"text_idx": "#000021", "text": "Soovitused teistele paaridele, kes vaatavad u\u0308hes suunas \u2013 mida ja kuidas teha, et paarisuhtes koos kasvada ja isiklikult kasvada? Mis loob need vo\u0303imalused? Kas ja milliseid raskusi on ette tulnud?"}, {"text_idx": "#000022", "text": "Annika: \u201cMeie to\u0303ekspidamine on, et armastus on vabadus. Vabadus olla see, kes sa sisemiselt oled ja armastada end seejuures. Kui isiklikul tasandil on armastuse-anum ta\u0308idetud ja iseenast on armastusega vastu vo\u0303etud, siis kiirgab see energia ka va\u0308ljapoole nii suhtesse kui laiemale. On vaid illusioon, et keegi va\u0308ljaspoolt saab teha mind o\u0303nnelikuks ja panna mind armastama vo\u0303i armastusva\u0308a\u0308rsena tundma. Seeto\u0303ttu julgustame igau\u0308ht tegema individuaalset sisemist to\u0308o\u0308d iseendaga kui ka eksperimenteerima u\u0308histe to\u0308o\u0308tubade ja praktikatega. U\u0308hised kogemused loovad vo\u0303imaluse avastada midagi ta\u0308iesti uut ja leida su\u0308gavamaid kihte, milles armastus end ise uuesti su\u0308ndinuna leiab. Kui vabadus loob armastusele ruumi, milles see saab su\u0308ndida, siis usaldus on see, mis annab julguse ja kindlustunde kasvamiseks. Vabadus ei ta\u0308henda meie jaoks kontrollimatut tegutsemist vaid vastupidiselt, isiklikult ta\u0308ieliku vastutuse vo\u0303tmist. See ta\u0308hendab partneri usaldamist, et tema teab ja oskab teha igal hetkel o\u0303igeid valikuid nii iseenda kui suhte hu\u0308vanguks. Just usaldus ja kontrollivajadus on olnud va\u0308ljakutseks ka meie kooskasvamise teekonnal \u2013 ei ole alati olnud lihtne sa\u0308ilitada omaenese keset emotsioonide.\u201d"}, {"text_idx": "#000024", "text": "Annnika ja Ardo: \u201cTa\u0308nases pa\u0308evas kasvavad meie peres kaks last: 12-aastane poiss ja 10-aastane tu\u0308druk, nu\u0308u\u0308dseks juba omajagu iseseisvad ja va\u0308lja kujunenud isiksused. Oleme nendesse istutanud seemneid lihtsatest igapa\u0308evastest harjumustest, mis aitavad neil teha o\u0303igeid valikuid nende enda argipa\u0308evaste tegevuste osas. On selleks siis teadlikkus keha liikumisvajaduse kohta vo\u0303i harjumus tervislikult toituda. Eeskuju on see, mille kaudu oma lapsi juhendame ja mille najal o\u0303petada soovime. Kahtlemata on ka lapsed ise olnud meie suurteks o\u0303petajateks, seda nii lapse-vanemaks kasvamisel kui ka enese to\u0303e leidmisel. Nad on olnud teejuhtideks siis, kui nad ku\u0308simata kogu ta\u0308helepanu enesele no\u0303udsid ja na\u0308itasid, kuidas kohaneda paarisuhtes, kus rolle on rohkem kui vaid kaks. Samuti on olnud nad suunaviitadeks enesearengu- ja joogamaailma, sest just nendest inspireerituna sai alguse joogao\u0303petaja teekond lastejooga ja akrojooga o\u0303petamise na\u0308ol.\u201d"}]